PAGE  

До







Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Дамјан Нанчески (чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 04.05.2026 год. го прифати извештајот од Комисијата за оценка на пријавата на магистерскиот труд под наслов “Интегрирани маркетинг комуникации во банките во Република Северна Македонија” од кандидатот Дамјан Нанчески.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Интегрирани маркетинг комуникации во банките во Република Северна Македонија”  и тезите: 
Воведни напомени, цели и методологија на истражување

1. Улога и значење на банките во финансискиот систем 

1.1 Функции на банките

1.2. Причини и облици за регулација на банките

1.3. Видови банкарски производи и услуги

1.4. Современи трендови во работењето на банките

2. Примена на интегрирани маркетинг комуникации во банките


2.1.Улога и значење на интегрираните маркетинг комуникации во банките


2.2.План, стратегија, цели на интегрирани маркетинг комуникации во банките


2.3.Маркетинг комуникациски микс


2.4.Дигитални маркетинг комуникации


2.5.Етика и општествено одговорни маркетинг комуникации
3.Влијание на интегрираните маркетинг комуникации врз користењето, задоволството и лојалноста корисниците на услугите на банките 

3.1.Фактори кои влијаат врз однесувањето на корисниците при донесување одлука за користење услуги од банките

3.2.Процес на развој на ефикасна комуникација со корисниците на услугите на банките 

3.3.Влијание на интегрираните маркетинг комуникации врз фазите на донесување одлука на корисниците за користење на услугите на банките 

3.4.Влијание на интегрираните маркетинг комуникации врз задоволството и лојалноста на корисниците на услугите на банките 
4.Студија на случај: Истражување на влијанието на интегрираните маркетинг комуникации врз одлуката за користење, задоволството и лојалноста на корисниците на банкарските услуги 

4.1.Анкетно истражување

4.2.Анализа на добиените податоци

4.3.Мерки и препораки за зголемување на ефикасноста на интегрираните маркетинг комуникации кај банките.
Заклучни согледувања

Користена литература

О б р а з л о ж е н и е

На предлогот за прифаќање на темата “Интегрирани маркетинг комуникации во банките во Република Северна Македонија”   и тезите за изработка на магистерски труд, Советот на втор циклус на студии утврди предлог за прифаќање на темата “Интегрирани маркетинг комуникации во банките во Република Северна Македонија” и тезите за изработка на магистерски труд од кандидатот Дамјан Нанчески.
Темата што ќе биде предмет на истражување во магистерскиот труд е составена од четири засебни, но логично поврзани сегмента, како и вовед во почетокот и заклучни согледувања, на крајот од трудот.

Во воведниот дел, најнапред, ќе се даде објаснување на целта од проучувањето на проблематиката, опфатена со овој труд, со што ќе се укаже на потребата од ваков тип истражувања. Натаму, во воведот, ќе биде образложена методологијата на истражувањето. 

Во првиот дел од магистерскиот труд предмет на анализа ќе биде улогата и значењето на банките во финансискиот систем. Банките претставуваат значајни финансиски посредници што заземаат централно место во рамките на финансискиот систем. Денес активностите на современите банки не се ограничени само на традиционалните банкарски работи (прибирање депозити и одобрување кредити), туку тие нудат и голем број небанкарски услуги (брокерски услуги, инвестициско банкарство, управување со инвестициските фондови, управување со имотите, финансиско советување итн), претворајќи се на тој начин во универзални финансиски институции. Достигнувањата во компјутерската и телекомуникациската технологија, коишто со драстичното намалување на трошоците за процесирање на финансиските трансакции, условија појава на нови финансиски производи и услуги што и се нудат на пазарот.Тоа се должи на огромните промени што се случија во финансискиот сектор (дерегулација, глобализација, секјуритизација, технолошки промени итн.). 

Под влијание на тие
процеси банките драстично ја менуваат природата на своето
функционирање. Во овој дел ќе бидат опфатени и основните видови банкарски производи и услуги, како и современите трендови во работењето на банките, со посебен осврт на влијанието на дигитализацијата и технолошките иновации врз развојот на банкарскиот сектор.
Вториот дел од магистерскиот труд ќе биде насочен кон анализа на примената на интегрираните маркетинг комуникации во банките. Во овој дел ќе се разработи концептот на интегрирани маркетинг комуникации и нивната улога во современото банкарско работење. Ќе се анализираат процесите на планирање и развој на комуникациски стратегии, дефинирањето на комуникациските цели, како и изборот на соодветни комуникациски инструменти. Посебно внимание ќе се посвети на маркетинг комуникацискиот микс, кој ги опфаќа економската пропаганда, односите со јавноста, директниот и on - line маркетинг, продажната промоција и личната продажба. Во рамки на ова поглавје посебно внимание ќе се посвети врз дигиталните маркетинг комуникации, вклучувајќи ги интернет маркетингот, социјалните медиуми и другите on – line канали преку кои банките комуницираат со своите клиенти. Дополнително, ќе се анализираат и етичките и општествено одговорните аспекти на маркетинг комуникациите во банкарскиот сектор.

Третиот дел од трудот ќе биде посветен на влијанието на интегрираните маркетинг комуникации врз однесувањето на корисниците на банкарските услуги. Во овој дел ќе се анализираат факторите кои влијаат врз донесувањето одлука за користење банкарски услуги, како и начинот на кој маркетинг комуникациите влијаат врз перцепцијата на клиентите. Посебен акцент ќе се стави на процесот на развој на ефикасна комуникација со клиентите, вклучувајќи ја сегментацијата на корисниците на банкарски услуги и персонализацијата на комуникацијата. Исто така ќе се разгледа влијанието на комуникациските активности врз задоволството и лојалноста на клиентите, што претставува значаен фактор за долгорочен успех на банките.

Во четвртиот дел ќе биде презентирана студија на случај, за да се истражи влијанието на интегрираните маркетинг комуникации врз одлуката за користење, задоволството и лојалноста на корисниците на банкарските услуги. Притоа ќе се реализира емпириско истражување спроведено преку анкетен прашалник со корисници на банкарски услуги. Преку ова истражување ќе се анализираат ставовите и искуствата на корисниците во однос на комуникацијата на банките со нив, како и нивната перцепција за ефективноста на различните комуникациски канали. На крајот од овој дел ќе бидат дадени мерки и препораки за зголемување на ефикасноста на интегрираните маркетинг комуникации кај банките.
Во заклучните согледувања, како завршен дел од магистерскиот труд, ќе бидат елаборирани констатациите и сознанијата во врска со истражуваниот предмет на магистерскиот труд, при што кандидатот, Дамјан Нанчески, треба да понуди и сопствени размислувања, односно решенија, што се поврзани со оваа проблематика.

Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Дамјан Нанчески и тема: “Интегрирани маркетинг комуникации во банките во Република Северна Македонија” за изработка на магистерски труд.





Комисија за оценка на пријава:
1. Проф. д-р Драгица Оџаклиеска
2. Проф. Д-р Каролина Илиеска
3. Проф. д-р Татјана Спасеска
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 04.05.2026 год. година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Интегрирани маркетинг комуникации во банките во Република Северна Македонија” , од кандидатот Дамјан Нанчески подготвен од Комисијата во состав:
1. Проф. д-р Драгица Оџаклиеска
2. Проф. Д-р Каролина Илиеска
3. Проф. д-р Татјана Спасеска
Член 2

Се прифаќаат како подобни: темата “Интегрирани маркетинг комуникации во банките во Република Северна Македонија” , и тезите за изработка на магистерскиот труд.
Член 3
За ментор на кандидатот Дамјан Нанчески за изработка на магистерскиот труд под наслов “Интегрирани маркетинг комуникации во банките во Република Северна Македонија”,  се определува

д-р Драгица Оџаклиеска, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

